Seun (5) na hospitaal gehaas ná ma in ongeluk sterf | Netwerk24
Deur Meghan Lawrence 24 Februarie 2020 11:39
'n Ma is Maandagoggend op die Contermanskloofpad naby Durbanville in Kaapstad in 'n motorongeluk dood, terwyl haar vyfjarige seun per helikopter na die Tygerberg-hospitaal gevlieg is.
Richard Bosman, woordvoerder van die Kaapstad-verkeersdienste, sê die vyfjarige seun het ernstige beserings opgedoen.
Kenny Africa, Wes-Kaapse verkeershoof, sê 'n Kia en 'n Ford Ranger-bakkie het Maandagoggend op die Contermanskloofpad gebots.
"Die ma is dood en die seun word per helikopter na die Tygerberg-hospitaal gevlieg. Die mense in die Ford Ranger-bakkie is ongedeerd," sê Africa.